Morgan Freeman

**Morgan Freeman** američki je filmski glumac i režiser. Postao je poznat u 1990-im nakon što je nastupio u seriji uspješnih holivudskih filmova.

## Biografija
### Rani život
Freeman je rođen u Memphisu u porodici brijača Morgana Porterfielda Freemana Sr., koji je 1961. umro od ciroze jetre, i čistačice Mayme Edne Revere. Ima još troje starije braće i sestara. Freemanova porodica često se selila tokom njegovog djetinjstva, pa su tako živjeli u Greenwoodu (Mississippi), Garyju (Indiana) i konačno u Chicagu.

Freeman je kao dijete proveo veliki dio svog vremena skupljajući dovoljno novca za gledanje filmova, gdje je rano stvorio divljenje prema glumcima poput Garyja Coopera, Spensera Tracyja i Sidneya Poitiera. On sam se sasvim slučajno počeo baviti glumom. Bio je u srednjoj školi i, kao kaznu što je izvukao stolicu ispod devojke u koju je bio zaljubljen, Freemanu je naređeno da učestvuje u školskom dramskom takmičenju. Na njegovo iznenađenje, a vjerovatno i školske administratore, 12-godišnjak se pokazao kao prirodni talent na sceni, uzimajući vrhunske počasti u programu. Sa 12 godina pobijedio je na državnom dramskom takmičenju, a tokom srednje škole nastupao je u radiodramama u Nashvilleu. Godine 1955, odbio je stipendiju dramske škole univerziteta u Jacksonu, odabravši umjesto toga rad u Američkom vojnom vazduhoplovstvu.

Početkom 1960-ih preselio se u Los Angeles, gdje je radio kao zapisničar na koledžu. U to vrijeme je boravio i u New Yorku, radeći kao plesač na Svjetskoj izložbi, i San Franciscu, gdje je bio član muzičke grupe *Opera Ring*.

### Karijera
Iako mu je filmski debi bio film iz 1971, ''Who Says I Can't Ride a Rainbow?*, Freeman je postao poznat u američkim medijima kroz uloge u sapunici *Another World* i PBS-ovom dječijem showu *The Electric Company*. Sredinom 1980-ih Freeman se počinje pojavljivati u poznatijim sporednim ulogama, postavši poznat po ulogama mudrih i očinskih likova. Kako je stjecao slavu, pojavljivao se u sve većim ulogama, kao što su vozač Hoke u filmu *Vozeći gospođicu Daisy* i vojnik Rawlins u filmu *Rat za slavu* (oba iz 1989). 1994. portretirao je Reda, zatvorenika koji se iskupljuje za svoja nedjela, u hvaljenom filmu *Iskupljenje u Shawshanku*. Status zvijezde potvrdio je u nekim od najvećih filmova 1990-ih: *Robin Hood: Princ lopova*, *Sedam* i *Duboki udar*. 1997. godine, zajedno s Lori McCreary, osnovao je filmsku produkcijsku kompaniju *Revelations Entertainment*.

Freeman je prepoznatljiv po svom specifičnom glasu, što mu je često donosilo uloge pripovjedača. 2005. godine pojavio se kao pripovjedač u dva najuspješnija filma te godine, *Rat svjetova* i u dokumentarcu nagrađenom *Oscarom*, *Marš pingvina*. Nakon 3 prethodne nominacije (za sporednu ulogu za film *Street Smart* 1987, i glavne uloge u filmovima *Vozeći gospođicu Daisy* i *Iskupljenje u Shawshanku*, 2004. godine konačno je osvojio *Oscara* za najbolju sporednu ulogu za nastup u filmu *Djevojka od milion dolara*.

### Privatni život
[mini|desno|Freeman i njegova kćerka Morgana, dodjela "[Oscara" 1990.]]

Freeman je bio u braku sa Jeanette Adair Bradshaw od 22. 9. 1967. do 1979. 16. 6. 1984. oženio je Myrnu Colley-Lee. Ima dva sina iz bivših veza, Alphonsa i Saifoulayjea. Usvojio je kćerku svoje prve žene, Deenu, a par ima i četvrto dijete, Morganu. Freeman živi u Charlestonu (Mississippi) i New Yorku. Ima pilotsku licencu za privatni avion, a suvlasnik je i restorana *Madidi* i *blues*-kluba *Ground Zero*, u Clarksdaleu (Mississippi).

Freeman je istupio protiv proslave Mjeseca historije crnaca te ne učestvuje u takvim događajima, o čemu je rekao: "Ne želim mjesec historije crnaca. Historija crnaca je američka historija." Rekao je kako je jedini način da se okonča rasizam taj da se prekine pričati o njemu, te naglasio kako ne postoji "mjesec historije bijelaca". Freeman je u intervjuu u emisiji "60 Minutes" rekao Mikeu Wallaceu: "Prestat ću te nazivati bijelcem, ali zamolit ću i tebe da me ne nazivaš crncem."

## Izabrana filmografija
**Street Smart* (1987)
**Rat za slavu* (1989)
**Vozeći gospođicu Daisy* (1989)
**Robin Hood: Princ lopova* (1991)
**Nepomirljivi* (1992)
**Iskupljenje u Shawshanku* (1994)
**Sedam* (1995)
**Lančana reakcija* (1996)
**Amistad* (1997)
**Bolničarka Betty* (2000)
**Svemogući Bruce* (2003)
**Djevojka od milion dolara* (2004)
**Rat svjetova* (2005)
**Batman: Početak* (2005)
**Svemogući Evan* (2007)
**Lucy'' (2014)

## Reference
## Vanjski linkovi
*
*Revelations Entertainment (produkcijska kompanija kojoj je Freeman suosnivač 
*Detaljna biografija 

Kategorija:Rođeni 1937.
Kategorija:Živi ljudi
Kategorija:Biografije, Memphis
Kategorija:Američki glumci
Kategorija:Američki režiseri